CELEX: E2010G0003
Language: el
Date: 2010-07-01 00:00:00
Title: Απόφαση της Μόνιμης Eπιτροπής των κρατών της ΕΖΕΣ αριθ. 3/2010/ΜΕ, της 1ης Ιουλίου 2010 , για τον εσωτερικό επιμερισμό του κόστους

10.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/26
            
         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 3/2010/ΜΕ
   της 1ης Ιουλίου 2010
   για τον εσωτερικό επιμερισμό του κόστους
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   ΑΠΟΦΑΣΙΣΕ ΤΑ ΕΞΗΣ:
   Άρθρο 1
   Οι συνεισφορές της Ισλανδίας, του Λιχτενστάιν και της Νορβηγίας (εφεξής «τα κράτη της ΕΖΕΣ») στον χρηματοδοτικό μηχανισμό ΕΟΧ για την περίοδο 2009-2014 θα κατανέμονται σε πέντε ετήσιες δόσεις και θα καθορίζονται βάσει του άρθρου 2.
   Άρθρο 2
   1.   Οι συνεισφορές των κρατών της ΕΖΕΣ στον χρηματοδοτικό μηχανισμό ΕΟΧ για την περίοδο 2009-2014 καθορίζονται βάσει του ακαθάριστου εγχώριου προϊόντος (ΑΕγχΠ) τους.
   2.   Η συνεισφορά κάθε κράτους της ΕΖΕΣ για ένα συγκεκριμένο οικονομικό έτος t καθορίζεται βάσει των διαθέσιμων δεδομένων για το ΑΕγχΠ του έτους t-2, αντιστοιχεί δε στο μερίδιο του ΑΕγχΠ του εν λόγω κράτους (t-2) στο συνολικό ΑΕγχΠ (t-2) των κρατών της ΕΖΕΣ.
   3.   Για την Ισλανδία, η συνεισφορά για καθεμία από τις πέντε ετήσιες δόσεις δεν δύναται να υπερβεί το ποσό των 6,795 εκατ. ευρώ.
   Εάν η συνεισφορά της Ισλανδίας για ένα συγκεκριμένο οικονομικό έτος t, υπολογιζόμενη βάσει του μεριδίου του ΑΕγχΠ (t-2) της Ισλανδίας στο συνολικό ΑΕγχΠ (t-2) των κρατών της ΕΖΕΣ, υπερβεί το ποσό των 6,795 εκατ. ευρώ, η Ισλανδία και η Νορβηγία υποχρεούνται να καλύψουν τη διαφορά κατ’ αναλογία των αντίστοιχων μεριδίων τους στο ΑΕγχΠ (t-2).
   4.   Τα οικεία δεδομένα για το ΑΕγχΠ, βάσει των οποίων υπολογίζονται οι συνεισφορές για ένα συγκεκριμένο έτος t, υποβάλλονται ετησίως από κάθε κράτος της ΕΖΕΣ έως την 1η Μαρτίου. Τα δεδομένα αυτά αφορούν το έτος t-2.
   5.   Οι συνεισφορές εκφράζονται σε ευρώ.
   Άρθρο 3
   Η προσχώρηση κράτους της ΕΖΕΣ στην EE δεν θίγει την υποχρέωσή του να συνεισφέρει στον χρηματοδοτικό μηχανισμό ΕΟΧ για την περίοδο 2009-2014 σύμφωνα με την παρούσα απόφαση.
   Άρθρο 4
   Η παρούσα απόφαση παράγει αποτελέσματα την ημερομηνία έναρξης ισχύος ή προσωρινής εφαρμογής της νομοθετικής πράξης που θεσπίζει τον χρηματοδοτικό μηχανισμό ΕΟΧ για την περίοδο 2009-2014.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1 Ιουλίου 2010.
      
         
            Για τη Μόνιμη Επιτροπή,
         
         
            Ο Πρόεδρος
         
         Stefán Haukur JÓHANNESSON
         
            Ο Γενικός Γραμματέας
         
         Kåre BRYN
      
   
   
      ΠΑΡΑΡΤΗΜΑ
      Η Μόνιμη Επιτροπή συμφωνεί ότι, προτού ολοκληρωθούν ενδεχόμενες διαπραγματεύσεις σχετικά με τις οικονομικές συνεισφορές κατά την περίοδο μετά το 2014 για τον περιορισμό των οικονομικών και κοινωνικών ανισοτήτων στον ΕΟΧ, θα διενεργηθεί αναθεώρηση του μηχανισμού επιμερισμού του κόστους με σκοπό την αντικατάσταση του ΑΕγχΠ με το AEE ως βάσης για τον υπολογισμό.